**PRIPRAVE NA MATURO ZA 5. PREDMET**

**VPISNI POGOJI IN VPISNI POSTOPEK**

Prijavi se lahko vsak dijak, ki je vpisan v 4. letnik srednje strokovne ali tehniške šole.

Prijavite se s prijavnico, ki je objavljena na spletni strani Gimnazije Kranj (5. predmet). Prijavnici morate priložiti še kopijo potrdila o vpisu v 4. letnik srednje šole.

**VSEBINA**

Program pripravlja na maturo iz enega predmeta splošne mature (kateregakoli predmeta splošne gimnazije).

**KOMU JE PROGRAM NAMENJEN?**

Priprave za 5. predmet so namenjene rednim dijakom zadnjega letnika srednjih strokovnih in tehniških šol, ki bodo v tekočem šolskem letu opravili poklicno maturo in si želijo z opravljenim dodatnim predmetom splošne mature (5. predmet) povečati možnosti vključitve v univerzitetni študij.

Kandidatom, ki so poklicno maturo že opravili in si želijo z opravljenim dodatnim predmetom splošne mature (5. predmet) povečati možnosti vključitve v univerzitetni študij.

**ORGANIZACIJA POUKA**

Priprave na maturo za 5. predmet izvajamo na dva načina:

1. **Celoletne priprav**e na maturo potekajo pri predmetih, ki so organizirane za odrasle kandidate izobraževanja (SLO, MAT, ANG, GEO, SOC, ZGO, BIO: predavanja za en predmet so enkrat na teden (dan je odvisen od urnika) popoldne po 3 šolske ure v terminu od 16.00 do 21.00 od sredine oktobra do mature. Skupno število ur posameznega predmeta je 81. V te ure so vključene tudi vaje, mentorstvo seminarski nalogi in predmaturitetni preizkus.

Pri predmetih, ki niso organizirani za odrasle kandidate izobraževanja, se kandidati izjemoma lahko priključijo skupinam rednih dijakov Gimnazije Kranj. V tem primeru poteka pouk dopoldne po ustaljenem urniku izbirnih maturitetnih predmetov. Tudi ta oblika izobraževanja ima vključene vaje, mentorstvo seminarski nalogi in predmaturitetni preizkus.

2. **Opravljanje vaj, seminarske naloge in ustnih izpitov brez celoletnih priprav na maturo**

Kandidat se prijavi na opravljanje internega dela mature. Za dodatno obrazložitev glej opis pri internem delu mature.

**ZAKLJUČEK IZOBRAŽEVANJA**

Kandidati zaključijo izobraževanje z opravljeno splošno [maturo](http://www.gimkr.si/matura/) pri predmetu, za katerega so se pripravljali. S tem imajo opravljeno poklicno maturo + 5. predmet.